2000வது ஆண்டு லண்டன் மேயர் தேர்தல் வேட்பாளராக கன்சர்வேடிவ் கட்சியால் ஆர்ச்சர் தேர்வு செய்யப்பட்டிருந்தார். அவர் பொய்யான வாக்குமூலம் அளித்த ஒரு குற்றச்சாட்டை எதிர் கொண்டிருப்பதாகத் தகவல் வெளியானதை அடுத்து இதிலிருந்து விலகுமாறு அவர் கட்டாயப்படுத்தப்பட்டார்.

1999வது வருடம் நவம்பர் மாதம், டெட் ஃபிரான்ஸ் என்னும் ஒரு நண்பரும் (இவர் ஆர்ச்சர் தனக்குப் பணம் தர வேண்டியுள்ளது என்று கோரினார்) மற்றும் ஆர்ச்சரின் முன்னாள் உதவியாளர் ஆங்கெலா பெப்பியாட்டும் 1987வது ஆண்டின் வழக்கு விசாரணையில் ஆர்ச்சர் பொய்யான ஒரு அலிபியைப் புனைந்ததாகக் கோரினர். இதன் காரணமாக, லண்டன் மேயர் தேர்தலில் ஆர்ச்சர் நிற்பது குறித்துக் கவலை தெரிவித்து, அதற்கு அவர் தகுந்தவரா என்னும் ஐயப்பாட்டினை அவர்கள் வெளியிட்டனர்.

ஆர்ச்சரின் நடவடிக்கைகளைப் பற்றிய ஒரு குறிப்பேட்டை பெப்பியாட் வைத்திருந்தார்; இது 1987வது வருடத்திய விசாரணையில் ஆர்ச்சர் கொடுத்த ஆதாரத்திற்கு முரணாக இருந்தது. இதுவே ஆர்ச்சருக்கு எதிராக வழக்கு உருவாவதற்கு அடிப்படையானது.

1999வது வருடம் நவம்பர் 21 அன்று "நியூஸ் ஆஃப் தி வேர்ல்ட்" இந்தக் குற்றச் சாட்டுகளைப் பிரசுரித்தது; இதற்கு மறு நாள் ஆர்ச்சர் தமது வேட்பு மனுவைத் திரும்பப் பெற்றார். கன்சர்வேடிவ் தலைவர் வில்லியம் ஹேக் கூறினார்: "ஜெஃப்ரி ஆர்ச்சரின் அரசியல் வாழ்கைக்கு இதுவே அஸ்தமனம். என் கட்சியில் இது போன்ற நடத்தையை நான் சகித்துக் கொள்ள மாட்டேன்." அக்டோபர் எட்டாம் தேதிதான், ஆர்ச்சரை அவர் "நேர்மை மற்றும் நாணயம்" கொண்ட ஒரு வேட்பாளர் என்று வர்ணித்திருந்தார். "அவரை நான் முழுமையாக ஆதரிக்கப் போகிறேன்" என்று கன்சர்வேடிவ் கட்சி மாநாட்டில் கூறியிருந்தார்.

2000வது வருடம் ஃபிப்ரவரி 4 அன்று, ஆர்ச்சர் கன்சர்வேடிவ் கட்சியிலிருந்து ஐந்து வருடங்களுக்கு வெளியேற்றப்பட்டார். 2000வது வருடம் செப்டம்பர் 26 அன்று, 1987 அவதூறு வழக்கில் பொய்யான வாக்கு மூலம் அளித்து நீதியின் பாதையை திசை மாற்றியதாக அவர் குற்றம் சாட்டப்பட்டார்.

பொய் வாக்கு மூலத்தின் பேரிலான இந்த விசாரணைக்கு சில மாதங்களுக்கு முன்னதாகத்தான் ஆர்ச்சர் "தி அக்யூஸ்ட்" என்னும் நீதிமன்றப் பின்னணி கொண்ட ஒரு நாடகத்தில் (இதை அவரே எழுதியுமிருந்தார்) நட்சத்திரப் பங்கு கொள்ளத் துவங்கியிருந்தார். இந்த நாடகம் லண்டனில் தியேட்டர் ராயல் ஹேமார்க்கெட்டில் மேடையேற்றபப்ட்டது; இந்த நாடகம், துவக்கம் முதல் இறுதி வரை ஒரு கொலைக்குற்றம் பற்றிய நீதி மன்ற விசாரணையை சித்தரிப்பதாக அமைந்திருந்தது. இதில், நீதி வழங்கும் பொறுப்பை பார்வையாளரிடம் விட்டு விடும் உத்தியை இந்த நாடகம் மேற்கொண்டிருந்தது; ஒவ்வொரு நாடக நிகழ்வின் இறுதியிலும் ஆர்ச்சரின் கதாபாத்திரம் குற்றவாளியா அல்லவா என்று நாடகப் பார்வையாளர்கள் வாக்களித்து வந்தனர். பகல் வேளையில் உண்மையான வழக்கு விசாரணையில் பங்கு பெற்று வந்த ஆர்ச்சர், மாலை வேளைகளில் இந்தப் புனைவு விசாரணையில் நீதியளிக்கப்பட்டு வந்தார்.

உண்மையான விசாரணை 2001வது வருடம் மே 30 அன்று, மோனிகா கோக்லன் இறந்து ஒரு மாதத்திற்குப் பிறகு, துவங்கியது. 2001வது வருடம் ஜூலை 19 அன்று, 1987 அவதூறு வழக்கில் பொய்யான வாக்கு மூலம் அளித்து நீதியின் பாதையை திசை மாற்றிய குற்றத்தை இழைத்ததாக ஆர்ச்சர் அறிவிக்கப்பட்டார். திரு ஜஸ்டிஸ் போட்ஸ் அவருக்கு நான்கு வருட சிறைத் தண்டனை விதித்தார். அவரது மனைவி, தாம் 1987 விசாரணையின்போது செய்ததைப் போல இந்த விசாரணையிலும் சாட்சி அளித்த போதும், இந்த வழக்கு விசாரணை முழுவதிலும் ஆர்ச்சர் மௌனமாகவே இருந்தார். நீதியின் பாதையை மாற்றிய குற்றத்தைச் செய்ததாக டெட் ஃபிரான்ஸ் அறியப்படவில்லை. 87 வயதாகியிருந்த ஆர்ச்சரின் தாய், 2001வது வருடம் ஜூலை 11 அன்று மரணமடைந்தார். அவருடைய இறுதிச் சடங்கில் கலந்து கொள்வதற்காக 21 ஜூலை அன்று ஆர்ச்சர் விடுவிக்கப்பட்டார்.

ஆர்ச்சர் பெல்மார்ஷ் சிறைச்சாலைக்கு அனுப்பப்பட்டார்; ஆயினும், 2001வது வருடம் ஆகஸ்ட் 9 அன்று நார்ஃபோக்கில் உள்ள வேலாண்ட் சிறைச்சாலையின் "சி" பிரிவில் மாற்றப்பட்டார். அவர் "டி" பிரிவு கைதியாவதற்கே தகுதி பெற்றிருப்பினும், இது அவர் பேரிலான முதற் குற்றத் தீர்ப்பு என்பதனாலும், சிம்பிள் ட்ரூத் இயக்கப் பணத்தை அவர் கையாடல் செய்து விட்டதாக பரோனெஸ் எம்மா நிகோல்சன் எழுப்பிய குற்றச்சாட்டு தொடர்பான காவல் துறையின் புலனாய்வு நிறுத்தி வைக்கப்பட்டுள்ள நிலையில், அவர் பொது மக்களுக்குப் பெரும் தீங்கு விளைவிப்பதாக அறியப்படாததாகவே அவரது நிலை இருந்தது. இறுதியில், 2001வது வருடம் அக்டோபர் மாதம் ஹெச்எம்பி நார்த் சீ காம்ப் என்னும் இடத்தில் அமைந்த ஒரு திறந்த வெளிச் சிறைச் சாலைக்கு அவர் மாற்றப்பட்டார். அங்கிருந்து அவர் இங்கிலாந்தின் லிங்கன் நகரில் உள்ள தியேட்டர் ராயலில் பணியாற்ற அனுப்பப்பட்டு, அவ்வப்போது தமது இல்லத்திற்குச் செல்லவும் அனுமதி அளிக்கப்பட்டார். அவர், முன்னாள் கல்வித்துறைச் செயலாளர் கில்லியன் ஷெஃபர்ட் என்பவரையும் உள்ளிட்ட, தன் நண்பர்களுடன் விருந்துண்டு இந்தச் சலுகையைத் தவறாகப் பயன்படுத்துவதாக ஊடகங்கள் கோரின; 2002வது வருடம் செப்டம்பர் மாதம் அவர் லிங்கன் சிறைச்சாலைக்கு ஒரு மாத காலத்திற்கு இடமாற்றம் செய்யப்பட்டார். சிறையில் இருக்கும்போது, அவர் மூன்று பாகங்கள் கொண்ட, "எ ப்ரிஸன் டயரி" என்னும் நினைவுக் குறிப்பு வரலாற்றை எழுதினார். அவர் சிறையில் இருந்த காலகட்டத்தில், நடிகர் டொனால்ட் சிங்க்டென் மற்றும் நடிப்புத் திறனாளர் பேரி ஹம்ப்ஷையர் உள்ளிட்ட மிகப் பெரும் புள்ளிகள் பலரும் அவரைச் சந்தித்தனர்.

2002வது வருடம் அக்டோபரில், 1987வது வருடம் தாம் பெற்றிருந்த தொகையான £500,000த்துடன் வழக்குச் செலவு மற்றும் வட்டியாக £1.3 மில்லியனைச் சேர்த்து, "டெய்லி ஸ்டார்" பத்திரிகைக்கு ஆர்ச்சர் திரும்பச் செலுத்தினார். அந்த மாதமே அவர் மேரிலெபோன் கிரிக்கெட் சங்கத்திலிருந்து ஏழு வருடங்களுக்கு அவர் விலக்கி வைக்கப்பட்டார்.

2003வது வருடம் ஜூலை 21 அன்று அவர் தமது தண்டனைக் காலத்தில் பாதிப் பகுதியைக் கழித்த பிறகு, சஃபோக்,ஹெச்எம்பி பேவிலிருந்து உரிமத்துடன் விடுவிக்கப்பட்டார்.

ஆர்ச்சரின் நண்பர்களில் பெரும்பாலானோர் அவருக்கு விசுவாசமாகவே இருந்தனர். 2004வது வருடம் அக்டோபர் 7 அன்று, செயிண்ட் மார்ட்டின்-இன்-தி-ஃபீல்ட்ஸ் நாரிஸ் மெக்ரிட்டர் நினைவு அஞ்சலியில் அவரும் லேடி ஆர்ச்சரும் விருந்தினராக வந்திருந்தனர். இதில் கன்சர்வேடிவ் மண்டே கிளப்பின் முன்னாள் தலைவரான கிரெகோரி லாடர் ஃப்ராஸ்ட் மற்றும் லேடி தாட்சர் ஆகியோருக்கு முன்பாக அதே பலகையில் அவர்கள் அமர்ந்திருந்தனர். லேடி தாட்சர் லேடி ஆர்ச்சரை ஆரத் தழுவிக் கொண்டார்.

2006வது வருடம் ஃபிப்ரவரி 26 அன்று, ஆன்ட்ரூ மார் அளித்த "சண்டே ஏஎம்" நிகழ்ச்சியில், முன்னணி அரசியலுக்கு மீண்டும் வருவதில் தமக்கு விருப்பமேதும் இல்லை என்று ஆர்ச்சர் தெரிவித்தார்; அதற்கு மாறாகத் தமது எழுத்துப் பணியையே தாம் தொடரப் போவதாகவும் அவர் அறிவித்தார். எம்மானுவேல் கல்லூரி அரசியல் சங்கம் மற்றும் கேம்ப்ரிட்ஜ் பல்கலைக் கழகத்தின் கிருஸ்துவின் அரசியல் சங்கம் ஆகியவற்றில் பேசும்போதும் அவர் இதை உறுதி செய்தார்.

"டெய்லி ஸ்டார்" அவதூறு வழக்கு
சர்ச்சைகள்
பொய் வாக்கு மூலம் மற்றும் வீழ்ச்சி
பங்கு வணிகச் செயற்பாடுகள்